შენიშვნებისა და ბიბლიოგრაფიის სისტემა 
(Notes and Bibliography) 
Chicago Manual of Style-ის მიხედვით 
შენიშვნებისა და ბიბლიოგრაფიის სისტემაში წყაროები აღინიშნება ტექსტში სქოლიოების (footnotes) ან ბოლო შენიშვნების (endnotes) სახით, ხოლო ნაშრომის ბოლოს მოცემულია გამოყენებული ლიტერატურის სრული სია (ბიბლიოგრაფია).
მაგალითები:
1. წიგნი (ერთი ავტორი)
სქოლიო 
1 John Smith, History of Europe, 2nd ed. (New York: Oxford University Press, 2020), 45.
1 
ჯონ სმიტი, ევროპის ისტორია (ნიუ-იორკი: ოქსფორდის უნივერსიტეტის გამომცემლობა, 2020), 45. 
სქოლიოს გაფორმების წესი:
სქოლიოს ნომერი (footnote number), რომელიც მიუთითებს ტექსტში შესაბამის ციტირებაზე; ავტორის სახელი და გვარი; წიგნის სათაური (იწერება დახრილი შრიფტით/იტალიკით); გამოცემის ადგილი (ქალაქი/ქვეყანა); გამომცემლობა; გამოცემის წელი და კონკრეტული გვერდის ნომერი, საიდანაც არის აღებული ციტატა ან ინფორმაცია. 

იგივე წყარო ბიბლიოგრაფიაში:
1. Smith, John. History of Europe. New York: Oxford University Press, 2020.
განსხვავება ისაა, რომ სქოლიოში ჯერ მოდის ავტორის სახელი და გვარი, ხოლო ბიბლიოგრაფიაში – გვარი და სახელი, რათა წყაროები ანბანურად დალაგდეს.

2. წიგნი (ორი ავტორი)

სქოლიო
1 John Smith and Mary Brown, Modern Politics (Chicago: University of Chicago Press, 2022), 88–90.
1 ჯონ სმიტი და მერი ბრაუნი, თანამედროვე პოლიტიკა (ჩიკაგო: ჩიკაგოს უნივერსიტეტის გამომცემლობა, 2022), 88–90. 

სქოლიოს გაფორმების წესი:
სქოლიოს ნომერი (footnote number), რომელიც ტექსტში მითითებულ წყაროს შეესაბამება; ორი ავტორის სახელი და გვარი; წიგნის სათაური (იწერება დახრილი შრიფტით/იტალიკით); გამოცემის ადგილი (ქალაქი/ქვეყანა); გამომცემლობა; გამოცემის წელი;  გვერდების დიაპაზონი, სადაც მოცემული ინფორმაცია ან ციტატა არის განთავსებული. 

იგივე წყარო ბიბლიოგრაფიაში:
1. Smith, John, and Mary Brown. Modern Politics. Chicago: University of Chicago Press, 2022.

განსხვავება ისაა, რომ სქოლიოში ჯერ მოდის ავტორის სახელი და გვარი, ხოლო ბიბლიოგრაფიაში – გვარი და სახელი.
3. წიგნი (სამი ან მეტი ავტორი)
სქოლიო
1 John Smith et al., International Relations Today (London: Routledge, 2021), 125.
1 ჯონ სმიტი და სხვ., საერთაშორისო ურთიერთობები დღეს (ლონდონი: Routledge, 2021), 125. 

სქოლიოს გაფორმების წესი:
სქოლიოს ნომერი (footnote number), რომელიც ტექსტში შესაბამის წყაროს უკავშირდება;  

ავტორთა მითითება (პირველი ავტორის სახელი და გვარი) და შემდეგ ლათინური შემოკლება et al („და სხვები“), რომელიც მიუთითებს, რომ წიგნს სხვა ავტორებიც ჰყავს; წიგნის სათაური (იწერება დახრილი შრიფტით/იტალიკით); გამოცემის ადგილი (ქალაქი/ქვეყანა); გამომცემლობა; გამოცემის წელი;  გვერდის ნომერი, სადაც მოცემული ინფორმაცია ან ციტატა არის განთავსებული.
იგივე წყარო ბიბლიოგრაფიაში:
1. Smith, John, Mary Brown, David Wilson, and Anne Taylor. International Relations Today. London: Routledge, 2021.

საყურადღებო ინფორმაცია:
Chicago Notes and Bibliography სისტემაში სქოლიოში ხშირად გამოიყენება et al. (განსაკუთრებით მრავალი ავტორის შემთხვევაში), მაგრამ ბიბლიოგრაფიაში ავტორები სრულად უნდა იყოს ჩამოთვლილი.

4. რედაქტირებული წიგნი
სქოლიო
1 Peter Johnson, ed., Global Security Issues (New York: Springer, 2020), 55.
1 პიტერ ჯონსონი (რედ.), გლობალური უსაფრთხოების საკითხები (ნიუ-იორკი: Springer, 2020), 55. 

სქოლიოს გაფორმების წესი:
სქოლიოს ნომერი (footnote number), რომელიც ტექსტში შესაბამის წყაროს უკავშირდება;  

რედაქტორის სახელი და გვარი;  ლათინური შემოკლება ed - შემოკლება სიტყვიდან editor („რედაქტორი“); წიგნის სათაური (იწერება დახრილი შრიფტით/იტალიკით); გამოცემის ადგილი (ქალაქი/ქვეყანა); გამომცემლობა; გამოცემის წელი;  გვერდის ნომერი, სადაც მოცემული ინფორმაცია ან ციტატაა განთავსებული.
იგივე წყარო ბიბლიოგრაფიაში:
1. Johnson, Peter, ed. Global Security Issues. New York: Springer, 2020.
ძირითადი განსხვავება:
· სქოლიოში (Footnote):
Peter Johnson, ed. — სახელი, გვარი, რედაქტორის აღნიშვნა 

· ბიბლიოგრაფიაში (Bibliography):
Johnson, Peter, ed. — გვარი, სახელი, რედაქტორის აღნიშვნა 

5. წიგნის თავი
სქოლიო
1 Jane Doe, "Human Rights in Europe," in Contemporary Legal Studies, ed. Michael Green (New York: Cambridge University Press, 2022), 140.
1 ჯეინ დოე, „ადამიანის უფლებები ევროპაში“, წიგნში თანამედროვე სამართლებრივი კვლევები, რედ. მაიკლ გრინი (ნიუ-იორკი: Cambridge University Press, 2022), 140. 

სქოლიოს გაფორმების წესი:
სქოლიოს ნომერი (footnote number), რომელიც ტექსტში შესაბამის წყაროს უკავშირდება;  

კონკრეტული თავის ავტორის სახელი და გვარი;  ამ თავის სათაური (ბრჭყალებში იწერება); წიგნის სათაური (იწერება დახრილი შრიფტით/იტალიკით); წიგნის რედაქტორის სახელი და გვარი; გამოცემის ადგილი (ქალაქი/ქვეყანა); გამომცემლობა; გამოცემის წელი;  გვერდის ნომერი, სადაც მოცემული ინფორმაცია ან ციტატაა განთავსებული.

იგივე წყარო ბიბლიოგრაფიაში:
1. Doe, Jane. "Human Rights in Europe." In Contemporary Legal Studies, edited by Michael Green, 135–160. New York: Cambridge University Press, 2022.

6. სამეცნიერო ჟურნალის სტატია
სქოლიო
1 Jane Doe, "Climate Change and Society," Journal of Environmental Studies, no. 2 (2021): 120.
1 ჯეინ დოე, „კლიმატის ცვლილება და საზოგადოება“, გარემოსდაცვითი კვლევების ჟურნალი, №2 (2021): 120. 

სქოლიოს გაფორმების წესი:
სქოლიოს ნომერი (footnote number), რომელიც ტექსტში მითითებულ წყაროს შეესაბამება; სტატიის ავტორის სახელი და გვარი; სტატიის სათაური (ბრჭყალებში იწერება); სამეცნიერო ჟურნალის დასახელება (იწერება დახრილი შრიფტით/იტალიკით); ჟურნალის ნომერი; გამოცემის წელი; გვერდი. 
იგივე წყარო ბიბლიოგრაფიაში:

1. Doe, Jane. "Climate Change and Society." Journal of Environmental Studies, no. 2 (2021): 110–130.

შენიშვნა: (110–130) მიუთითებს, რომ სტატია სრულად განთავსებულია 110-ე გვერდიდან 130-ე გვერდის ჩათვლით.
7. ვებგვერდი
Chicago Manual of Style-ის მიხედვით, ვებგვერდის ციტირებისას, სასურველია, მიეთითოს ავტორი/ორგანიზაცია, გვერდის სათაური, ვებგვერდის სახელი (თუ განსხვავებულია), თარიღი (გამოქვეყნების ან განახლების) და URL. თუ თარიღი არ არის ხელმისაწვდომი, შეიძლება მიეთითოს წვდომის თარიღი (access date).

სქოლიო
1 World Health Organization, "Climate Change and Health," last modified October 12, 2023, https://www.who.int.
1 ჯანდაცვის მსოფლიო ორგანიზაცია, „კლიმატის ცვლილება და ჯანმრთელობა“, ბოლო განახლება: 12 ოქტომბერი, 2023, https://www.who.int. 

სქოლიოს გაფორმების წესი:
სქოლიოს ნომერი (footnote number), რომელიც ტექსტში შესაბამის ონლაინ წყაროზე მიუთითებს; ვებგვერდის ავტორი ან ორგანიზაცია (კორპორაციული ავტორი); ვებგვერდის ან კონკრეტული ონლაინ მასალის სათაური ბრჭყალებში იწერება; გვერდის ბოლო განახლების თარიღი; ვებმისამართი (URL), სადაც განთავსებულია წყარო.
იგივე წყარო ბიბლიოგრაფიაში:

1. World Health Organization. "Climate Change and Health." Last modified October 12, 2023. https://www.who.int.

8. ელექტრონული წიგნი (E-book)

Chicago Manual of Style-ის მიხედვით, ელექტრონული წიგნის ციტირებისას მნიშვნელოვანია მიეთითოს გამოცემის ტიპი (მაგ., Kindle edition, EPUB, PDF), როდესაც გვერდების ნომრები შეიძლება განსხვავდებოდეს ბეჭდური გამოცემისგან.
სქოლიო
1 John Smith, Digital History (New York: Oxford University Press, 2022), Kindle edition.
1 ჯონ სმიტი, ციფრული ისტორია (ნიუ-იორკი: Oxford University Press, 2022), Kindle-ის გამოცემა. 

ელექტრონული გამოცემის ციტირებისას სქოლიოსა და ბიბლიოგრაფიის გაფორმების წესი წიგნის ციტირების ზოგად წესს ემყარება. ბიბლიოგრაფიულ აღწერაში გამოცემის შესახებ მონაცემებთან ერთად უნდა მიეთითოს გამოყენებული ელექტრონული ფორმატი, მაგ. Kindle edition, რითაც აღინიშნება, რომ ციტირებული წყარო არის Kindle-ის ელექტრონული გამოცემა და არა წიგნის ბეჭდური ვერსია.
იგივე წყარო ბიბლიოგრაფიაში:

1. Smith, John. Digital History. New York: Oxford University Press, 2022. Kindle edition.
9. დისერტაცია
Chicago Manual of Style-ში დისერტაციების ციტირებისას ასევე, შესაძლებელია  მიეთითოს, რომელიმე ელექტრონული საცავი (მაგალითად, უნივერსიტეტის ციფრული არქივი ან URL), თუ ნაშრომი ონლაინ არის ხელმისაწვდომი.

სქოლიო
1 Sarah Wilson, "Economic Development in Eastern Europe" (PhD diss., Harvard University, 2021), 80.
1 სარა უილსონი, „აღმოსავლეთ ევროპის ეკონომიკური განვითარება“ (სადოქტორო დისერტაცია, ჰარვარდის უნივერსიტეტი, 2021), 80. 

სქოლიოს გაფორმების წესი:
სქოლიოს ნომერი (footnote number), რომელიც ტექსტში შესაბამის წყაროზე მიუთითებს; დისერტაციის ავტორის სახელი და გვარი; დისერტაციის სათაური (ბრჭყალებში იწერება); სადოქტორო დისერტაცია; დისერტაცის დაცვის ადგილი და წელი;  გვერდი. 
იგივე წყარო ბიბლიოგრაფიაში ჩაიწერება ასე:

1. Wilson, Sarah. "Economic Development in Eastern Europe." PhD diss., Harvard University, 2021.

10. კონფერენციის მასალა
Chicago Manual of Style-ში კონფერენციის მასალების ციტირებისას, მნიშვნელოვანია მიეთითოს მომხსენებელი, მოხსენების სათაური, კონფერენციის დასახელება, ადგილი და თარიღი. თუ მოხსენება გამოქვეყნებულია კრებულში ან ხელმისაწვდომია ონლაინ, ციტირება შეიძლება განსხვავებული ფორმით შესრულდეს.
სქოლიო
1 Michael Green, "Artificial Intelligence in Education" (paper presented at the International Conference on Educational Technology, Berlin, Germany, July 12–14, 2023), 8.
1 მაიკლ გრინი, „ხელოვნური ინტელექტი განათლებაში“ (მოხსენება წარმოდგენილი იყო საგანმანათლებლო ტექნოლოგიების საერთაშორისო კონფერენციაზე, ბერლინი, გერმანია, 12–14 ივლისი, 2023), 8.
სქოლიოს გაფორმების წესი:
სქოლიოს ნომერი (footnote number), რომელიც ტექსტში შესაბამის წყაროზე მიუთითებს; მოხსენების ავტორის სახელი და გვარი; მოხსენების სათაური (ბრჭყალებში იწერება) კონფერენციის სრული დასახელება; ჩატარების ადგილი; კონფერენციის თარიღი; გვერდი. 
იგივე წყარო ბიბლიოგრაფიაში:
1. Green, Michael. "Artificial Intelligence in Education." Paper presented at the International Conference on Educational Technology, Berlin, Germany, July 12–14, 2023.

11. ეროვნული კანონმდებლობა
სქოლიო
1 საქართველოს პარლამენტი, საქართველოს სამოქალაქო კოდექსი, საქართველოს კანონი №786-IIს, 1997 წლის 26 ივნისი, მუხლი 21.
იგივე წყარო ბიბლიოგრაფიაში:
1. საქართველოს პარლამენტი, საქართველოს სამოქალაქო კოდექსი, საქართველოს კანონი №786-IIს, 1997 წლის 26 ივნისი, მუხლი 21.
თუ ციტირება გაკეთებულია ოფიციალური ელექტრონული ვერსიიდან, ემატება ოფიციალური ბმული:
1. საქართველოს პარლამენტი. საქართველოს სამოქალაქო კოდექსი. საქართველოს კანონი №786-IIს. 1997 წლის 26 ივნისი. სსიპ „საქართველოს საკანონმდებლო მაცნე“
12. საერთაშორისო სამართლის წყაროები და საერთაშორისო ორგანიზაციები
სქოლიო
1 კონვენციის სრული სახელწოდება, მიღებულია (დღე თვე წელი), ძალაში შევიდა (დღე თვე წელი), ოფიციალური პუბლიკაცია. 
1 Convention for the Protection of Human Rights and Fundamental Freedoms, adopted November 4, 1950, entered into force September 3, 1953, 213 U.N.T.S. 221.
1 United Nations, World Population Prospects 2022 (New York: United Nations, 2022), 45.

1 გაერთიანებული ერების ორგანიზაცია, მსოფლიო მოსახლეობის პერსპექტივები 2022 (ნიუ-იორკი: გაერთიანებული ერების ორგანიზაცია, 2022), 45. 

იგივე წყაროები ბიბლიოგრაფიაში:

1. კონვენციის სრული სახელწოდება. მიღებულია (დღე თვე წელი). ძალაში შევიდა (დღე თვე წელი). ოფიციალური პუბლიკაცია.
1. Convention for the Protection of Human Rights and Fundamental Freedoms. Adopted November 4, 1950. Entered into force September 3, 1953. 213 U.N.T.S. 221.
1. United Nations. World Population Prospects 2022. New York: United Nations, 2022.

სქოლიოს გაფორმების წესი:
სქოლიოს ნომერი (footnote number), რომელიც ტექსტში შესაბამის წყაროზე მიუთითებს; გამომცემელი ორგანო/ორგანიზაცია; კანონის/კონვენციის სათაური (იწერება დახრილად - იტალიკით); გამომცემელი ორგანო/ორგანიზაცია; გამოცემის წელი; გვერდი, მუხლი და ა.შ. 
13. ხელოვნური ინტელექტის (AI) გამოყენება
Chicago Manual of Style-ის გენერაციული ხელოვნური ინტელექტის გამოყენებისას, სასურველია ტექსტში აღინიშნოს გამოყენებული სისტემა, მოთხოვნა (prompt), თარიღი.
სქოლიო
1 OpenAI, ChatGPT (GPT-5.5), პასუხი ავტორის მოთხოვნაზე „Explain the Chicago Notes and Bibliography System,“ August 4, 2026.

1 OpenAI, ChatGPT (GPT-5.5), პასუხი ავტორის მოთხოვნაზე „Explain the Chicago Notes and Bibliography System“, 2026 წლის 4 აგვისტო. 

სქოლიოს გაფორმების წესი:
სქოლიოს ნომერი (footnote number), რომელიც ტექსტში შესაბამის წყაროზე მიუთითებს;
ხელოვნური ინტელექტის სისტემის შემქმნელი ორგანიზაცია და წყაროს ავტორი; გამოყენებული ხელოვნური ინტელექტის ინსტრუმენტის დასახელება (იწერება დახრილად - იტალიკით); გამოყენებული მოდელის ვერსია; მომხმარებლის მოთხოვნა (prompt), რომლის საფუძველზეც მიღებულია პასუხი; პასუხის მიღების თარიღი.
იგივე წყარო ბიბლიოგრაფიაში:
1. OpenAI. ChatGPT (GPT-5.5). პასუხი ავტორის მოთხოვნაზე „Explain the Chicago Notes and Bibliography System.“ August 4, 2026.

მაგალითები მოტანილია The Chicago Manual of Style-ის ოფიციალურ ვებგვერდზე წარმოდგენილი Notes and Bibliography სისტემის მიხედვით: https://www.chicagomanualofstyle.org/tools_citationguide/citation-guide-1.html 

